## Carlos Mazón: “Posarem en marxa una ambiciosa estratègia comercial amb Alemanya per a potenciar el desenvolupament econòmic i social a la Comunitat”

*** Destaca el “moment òptim” que travessen les relacions entre el país germànic i el nostre territori en matèria turística, d’exportacions i inversions
* El president de la Generalitat s’ha reunit amb l’ambaixadora de la República Federal d’Alemanya a Espanya, Margarete Gosse**

**València.**

El president de la Generalitat, Carlos Mazón, ha anunciat este dimarts la seua intenció de desenvolupar “una ambiciosa estratègia de relació comercial amb Alemanya” per a potenciar el desenvolupament econòmic i social en el nostre territori, després de la reunió que ha mantingut amb l’ambaixadora de la República Federal d’Alemanya a Espanya, Margarete Gosse.

El cap del Consell ha destacat que Alemanya s’està convertint a poc a poc en un “soci estratègic per a la Comunitat Valenciana” i ha remarcat “les bones relacions” entre el país germànic i el nostre territori. Així, ha subratllat que es troben en un “moment òptim i de gran interés comercial” en matèria turística, d’exportacions i inversions.

En este sentit, ha fet referència a l’increment de línies aèries amb el mercat alemany i l’arribada de turistes “que no solament visiten la nostra Comunitat sinó que també es queden a viure en la nostra terra”.

Igualment, ha assenyalat que “comptem amb importants inversions alemanyes en la Comunitat”, i ha incidit en el bon funcionament de les exportacions valencianes en el mercat alemany, al mateix temps que ha remarcat que “en estos moments el saldo comercial és positiu amb Alemanya”.

Cal destacar que Alemanya és el segon client comercial per al nostre territori i més de 2.420 empreses valencianes van exportar a Alemanya en 2023. A més, la Comunitat Valenciana concentra el 15 % dels alemanys residents a Espanya,

En la trobada també han participat el cònsol honorari d’Alemanya a València, Gaspar Ripoll, la consellera d’Innovació, Indústria, Comerç i Turisme, Nuria Montes i el secretari autonòmic davant la Unió Europea i les Comunitats Autònomes, Pablo Broseta.

Fecha: 09/04/2024